ຫວຽດນາມ ມີການປະກອບສ່ວນສຳຄັນຫຼາຍຢ່າງໃນການປະຕິບັດບັນດາເປົ້າໝາຍຂອງປະຊາຄົມວັດທະນະທຳ-ສັງຄົມອາຊຽນ
ຢູ່ນະຄອນໂຮ່ຈີມິນ, ກະຊວງແຮງງານ, ທະຫານເສຍອົງຄະ ແລະ ສັງຄົມສົມທົບກັບກະຊວງຖະແຫຼງຂ່າວ ແລະ ສື່ສານ, ກະຊວງການຕ່າງປະເທດ ຫວຽດນາມ ຈັດຕັ້ງກອງປະຊຸມສະຫລຸບແຜນການກໍ່ສ້າງ ແລະ ຜັນຂະຫຍາຍແຜນການປະຕິບັດບັນດາເປົ້າໝາຍຂອງປະຊາຄົມ ວັດທະນະທຳ - ສັງຄົມ ອາຊຽນ
ວັນທີ 10 ສິງຫາ, ຢູ່ນະຄອນໂຮ່ຈີມິນ, ກະຊວງແຮງງານ, ທະຫານເສຍອົງຄະ ແລະ ສັງຄົມສົມທົບກັບກະຊວງຖະແຫຼງຂ່າວ ແລະ ສື່ສານ, ກະຊວງການຕ່າງປະເທດ ຫວຽດນາມ ຈັດຕັ້ງກອງປະຊຸມສະຫລຸບແຜນການກໍ່ສ້າງ ແລະ ຜັນຂະຫຍາຍແຜນການປະຕິບັດບັນດາເປົ້າໝາຍຂອງປະຊາຄົມ ວັດທະນະທຳ - ສັງຄົມ ອາຊຽນ ຮອດປີ 2025 (ແຜນຮ່າງ 161) ແລະ ວຽກງານໂຄສະນາເຜີຍແຜ່ ອາຊຽນ ຢູ່ພາກໃຕ້. ນີ້ແມ່ນໂອກາດເພື່ອໃຫ້ບັນດາທ້ອງຖິ່ນ, ອົງການກ່ຽວຂ້ອງເຂົ້າໃຈກ່ຽວກັບການເຄື່ອນໄຫວຮ່ວມຂອງ ອາຊຽນ ກ່ວາອີກ, ບັນດາຄວາມມານະພະຍາຍາມຂອງ ຫວຽດນາມ ເມື່ອເຂົ້າເປັນສະມາຊິກຂອງ ອາຊຽນ, ແບ່ງປັນບົດຮຽນໃນການປະຕິບັດແຜນຮ່າງ 161 ເພື່ອເຊື່ອມຕໍ່ ແລະ ໝູນໃຊ້ບຸລິມະສິດພາກພື້ນ, ຕອບສະໜອງບຸລິມະສິດຢູ່ພາຍໃນປະເທດ.
ຕາມທ່ານ ຫງວຽນແມ້ງເກື່ອງ, ຫົວໜ້າກົມຮ່ວມມືສາກົນ - ກະຊວງແຮງງານ, ທະຫານເສຍອົງຄະ ແລະ ສັງຄົມ ຫວຽດນາມ ແລ້ວ, ປະຊາຄົມອາຊຽນ ໄດ້ຮັບການສ້າງຕັ້ງດ້ວຍ 3 ເສົາຄ້ຳ ແມ່ນປະຊາຄົມ ການເມືອງ - ຄວາມໝັ້ນຄົງ, ປະຊາຄົມເສດຖະກິດ ແລະ ປະຊາຄົມວັດທະນະທຳ - ສັງຄົມ. ຫວຽດນາມ ເຂົ້າເປັນສະມາຊິກຂອງ ອາຊຽນ ບົນຈິດໃຈຕັ້ງໜ້າ, ເປັນເຈົ້າການ ແລະ ມີຄວາມຮັບຜິດຊອບ.
ຕາມກະຊວງແຮງງານ, ທະຫານເສຍອົງຄະ ແລະ ສັງຄົມແລ້ວ, ແຜນການສັງລວມປະຊາຄົມວັດທະນະທຳ - ສັງຄົມ ອາຊຽນ ລະດັບຊາດ 2025 ໄດ້ນຳມາເຊິ່ງຜົນປະໂຫຍດໃຫ້ແກ່ປະຊາຊົນ, ຕິດພັນຢ່າງແໜ້ນແຟ້ນກັບການຍົກສູງລະບອບ, ສ້າງໂຄງປະກອບການຈັດຕັ້ງໃຫ້ສົມບູນແບບ ແລະ ປະຕິຮູບລະບຽບການບໍລິຫານ, ສ້າງຄວາມສະດວກໃຫ້ແກ່ປະຊາຊົນ ແລະ ວິສາຫະກິດ.
(ແຫຼ່ງຄັດຈາກ VOV)